Document ID: /roh_data/filtered/Bilingualer_Corpus_interleaved-it-rm.jsonl.gz/1075

This is a text translated from Italian to Rumantsch Grischun.
Il Governo emana l'ordinanza d'esecuzione della legge federale sul credito al consumo

Il Governo grigionese ha emanato un'ordinanza d'esecuzione della legge federale sul credito al consumo che disciplina la competenza per il rilascio dell'autorizzazione per la concessione o la mediazione di crediti al consumo e stabilisce quali documenti devono essere allegati ad una domanda di autorizzazione. Essa si basa sull'ordinanza federale riveduta concernente la legge sul credito al consumo che entrerà in vigore il 1° marzo 2006. L'ordinanza definisce le condizioni di rilascio dell'autorizzazione per creditori o intermediari di crediti. Finora il Cantone aveva aspettato ad emanare prescrizioni esecutive cantonali dato che l'adempimento delle condizioni di rilascio delle autorizzazioni aveva creato notevoli difficoltà ai Cantoni. Dopo l'entrata in vigore della legge federale nessuna assicurazione era infatti disposta ad offrire la richiesta assicurazione di responsabilità civile professionale. I richiedenti devono ora comprovare di disporre di un'assicurazione di responsabilità civile professionale o di una garanzia equivalente, come ad esempio una fideiussione, una dichiarazione di garanzia o un conto bloccato presso una banca.

Dai comuni e dalle regioni

- Gara "Arosa Classic Car": il Governo ha rilasciato agli organizzatori della 2a gara "Arosa Classic Car", rappresentati da Arosa Turismo, l'autorizzazione per percorrere l'itinerario previsto nel piano di percorso lungo la strada cantonale tra Langwies e Arosa. La gara si terrà sabato e domenica 2 e 3 settembre 2006.

- Laax: il piano delle zone e piano generale di urbanizzazione 1:2'000 del Comune di Laax, del 16 dicembre 2005, viene approvato con riserva. La procedura di approvazione relativa alle determinazioni in relazione alla modifica della zona di pericolo "Murschetg" viene sospesa fino a quando non sarà disponibile il progetto di dettaglio e sarà stata eseguita la relativa verifica da parte della Commissione dei pericoli naturali.

- Strada per Disla: lungo la strada per Disla, tratto Disentis/Mustér a partire dalla strada principale fino a Disla, il peso massimo ammesso viene aumentato da 18 a 28 tonnellate e la larghezza massima da 2,30 a 2,55 metri.

- Strada per Schuders: sulla strada per Schuders, dalla diramazione Maria fino a Sandeggen, il peso massimo ammesso viene aumentato da 11 a 18 tonnellate.

Sussidi cantonali a favore di diverse istituzioni

- Lessico storico della Svizzera: viene versato un sussidio di 30'000 franchi per la stampa del 5° volume del Lessico storico della Svizzera che contiene tra l'altro un ampio articolo relativo al Cantone dei Grigioni.

- visarte.graubünden: la visarte.graubünden riceve per il 2006, a sostegno dell'atelier "Fernando et Jean-Luc Lardelli, Cantons des Grisons Paris", un contributo per le borse di studio pari a 20'000 franchi.

- Promozione della cultura: il Governo grigionese ha stanziato sussidi per un importo complessivo di 240'000 franchi per la promozione di 20 opere e manifestazioni culturali.

- Club di vela e di surf di Davos: il Club di vela e di surf di Davos riceve un sussidio dal Fondo per lo sport di al massimo 13'100 franchi per l'acquisto di due barche a vela aperte con chiglia sollevabile.

- SSS Sezione di Coira: la Società svizzera di salvataggio SSS Sezione di Coira riceve dal Fondo per lo sport un sussidio di al massimo 5'600 franchi per l'acquisto di un compressore per immersioni e di un apparecchio per gli esercizi di salvataggio.

Progetti stradali

- Strada del Maloja: il Governo ha autorizzato in totale 3'429'000 franchi per le opere da capomastro lungo la strada del Maloja in relazione alla correzione stradale all'interno dell'abitato di Stampa.

- Strada della Valle di Safien: il Governo ha autorizzato 150'000 franchi per lavori di pavimentazione sulla strada della Valle di Safien, tratto Rüti - Safien Platz.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 23.02.2006

La regenza relascha l'ordinaziun executiva tar la lescha federala davart credits da consum

La regenza grischuna ha relaschà in'ordinaziun executiva tar la lescha federala davart credits da consum. Quella regla la cumpetenza da dar la permissiun per conceder u per intermediar credits da consum e fixescha, tge documents che ston vegnir agiuntads ad ina dumonda da permissiun. Ella sa basa sin la revisiun da l'ordinaziun federala tar la lescha davart credits da consum che entra en vigur il 1. da mars 2006. L'ordinaziun federala circumscriva las premissas da permissiun per persunas che dattan u che intermedieschan credits. Fin ussa aveva il chantun spetgà da relaschar prescripziuns executivas chantunalas, perquai ch'i fascheva grondas difficultads als chantuns d'ademplir las premissas da permissiun. Uschia n'eran - suenter che la lescha federala era entrada en vigur - naginas societads d'assicuranza prontas d'offrir l'assicuranza da responsabladad professiunala pretendida. Da nov ston las petentas ed ils petents cumprovar ch'ellas e ch'els hajan ubain in'assicuranza da responsabladad professiunala ubain ina segirezza equivalenta, sco per exempel ina garanzia, ina decleraziun da garanzia u in conto bloccà d'ina banca.

Da vischnancas e regiuns

- Cursa da muntogna "Arosa Classic Car": A l'organisaziun da la 2. cursa internaziunala da muntogna "Arosa Classic Car" - represchentada dad Arosa turissem - ha la regenza dà la permissiun da percurrer la ruta prevesida tenor il plan da traject sin la via chantunala tranter Langwies ed Arosa. La cursa ha lieu sonda e dumengia, ils 2 e 3 da settember 2006.

- Laax: Il plan da zonas e plan general da furmaziun 1:2'000 da la vischnanca da Laax dals 16 da december 2005 vegn approvà cun ina resalva. La procedura d'approvaziun areguard las fixaziuns en connex cun la midada da las zonas da privel en il territori da Murschetg vegn sistida, fin ch'il project detaglià sco er l'examinaziun correspundenta da la cumissiun da privel èn avant maun.

- Via da Disla: Sin la via da Disla, da Mustér (davent da la via principala) fin Disla, vegnan dauzads il pais maximal permess da 18 sin 28 tonnas e la ladezza maximala da 2.30 sin 2.55 meters.

- Via da Schuders: Sin la via da Schuders, davent da la bifurcaziun Maria fin Sandeggen, vegn dauzà il pais maximal permess dad 11 sin 18 tonnas.

Contribuziuns chantunalas a differentas instituziuns

- Lexicon istoric da la Svizra: Per stampar il tom 5 dal lexicon istoric da la Svizra, che cuntegna tranter auter in artitgel cumplessiv davart il chantun Grischun, vegn pajada ina contribuziun da 30'000 francs.

- Visarte.grischun: Per sustegnair l'atelier "Fernando et Jean-Luc Lardelli, Canton des Grisons Paris" survegn la visarte.grischun per l'onn 2006 ina contribuziun da stipendi da 20'000 francs.

- Promoziun da la cultura: La regenza grischuna ha concedì contribuziuns da totalmain 240'000 francs per promover 20 ovras ed occurrenzas culturalas.

- Club da bartgas a vela e da surf da Tavau: Per cumprar duas bartgas a vela avertas cun carena dauzabla survegn il club da bartgas a vela e da surf da Tavau ina contribuziun da maximalmain 13'100 francs or dal fond da sport.

- SSS, secziun Cuira: Per cumprar in compressur da sfunsar sco er in apparat per exercitar il salvament survegn la societad svizra da salvament (SSS), secziun Cuira, ina contribuziun da maximalmain 5'600 francs or dal fond da sport.

Projects da vias

- Via dal Malögia: Per lavurs d'impressari sin la via dal Malögia en connex cun la correcziun da la via en il vitg da Stampa ha la regenza concedì totalmain 3'429'000 francs.

- Via da Stussavgia: Per lavurs da cuvrida sin la via da Stussavgia, davent da Rüti fin Stussavgia Plaz, ha la regenza concedì 150'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 23.02.2006